b'\n_START_ARTICLE_\nKatie Leung\n_START_SECTION_\nZasebno \xc5\xbeivljenje\n_START_PARAGRAPH_\nNjena star\xc5\xa1a sta Peter Kar Wai Liu Leung. Ima lo\xc4\x8dene star\xc5\xa1e in ve\xc4\x8dji del \xc5\xbeivljenja je \xc5\xbeivela pri o\xc4\x8detu. Katie ima \xc5\xa1e dva brata in sestro._NEWLINE_Njen o\xc4\x8de je lastnik kitajske restavracije v Glasgowu na \xc5\xa0kotskem._NEWLINE_Obiskovala je Hamilton College, v Hamiltonu, v ju\xc5\xbenem Lanarkshireu, na \xc5\xa0kotskem. \xc5\xa0tudira na \xc5\xa1kotski univerzi v Glasgowu, z imenom Glasgow Caledonian University.\n_START_SECTION_\nKariera\n_START_PARAGRAPH_\nNjen o\xc4\x8de je videl oglas za avdicijo, za vlogo v filmu Harry Potter in Ognjeni kelih in Katie Leung je od\xc5\xa1la na avdicijo. Na avdiciji je \xc4\x8dakala \xc5\xa1tiri ure,a spla\xc4\x8dalo se je. Za vlogo se je borilo ve\xc4\x8d kot 4500 deklet in Katie je bila prepri\xc4\x8dana, da je ne bo dobila. A dva tedna kasneje je videla, da se je izpla\xc4\x8dalo \xc4\x8dakati tako dolgo \xc4\x8dasa, saj so poklicali k njej domov in ji sporo\xc4\x8dili, da je dobila vlogo Cho Chang._NEWLINE_Celo Daniel Radcliffe, ki je v istem filmu igral glavno vlogo enega in edinega Harryja Potterja, je izjavil, da je Katie resni\xc4\x8dno neverjetna in zelo dobra igralka._NEWLINE_Njena najbolj\xc5\xa1a prijateljica na snemanjih je bila Bonnie Wright, v filmu Ginny Weasley._NEWLINE_Katie je zaigrala tudi v naslednjem delu filma Harry Potter in Feniksov Red, kjer sta se morala njen lik in lik Daniela Radcliffa poljubiti. Mesec kasneje, po tem, ko je film pri\xc5\xa1el v kino dvorane, je Katie v nekem intervjuju povedala, da je bilo snemanje prizora s poljubom noro in da so morali prizor posneti 27-krat, preden je resni\xc4\x8dno uspel. Poljub je resni\xc4\x8dno po\xc5\xbeel veliko medijske pozornosti in bil nominiran za najbolj\xc5\xa1i poljub leta 2008(MTV nagrada za poljub leta)._NEWLINE_Katie je dejala, da v \xc5\xa1estem delu Harry Potter in Polkrvni princ najbr\xc5\xbe ne bo sodelovala, saj je Cho v knjigah v tem delu omenjena zgolj be\xc5\xbeno in veliko manj kot v prej\xc5\xa1njih dveh. A vseeno je pristala, da bo nastopila tudi v \xc5\xa1estem delu, ki bo pri\xc5\xa1el na filmska platna v sredini leta 2009._NEWLINE_Zagotovljeno je tudi \xc5\xbee, da bo nastopila v zadnjem sedmem delu Harryja Potterja, z naslovom Harry Potter in Svetinje smrti.'